CELEX: 52016DP0395
Language: et
Date: 2016-10-25 00:00:00
Title: Euroopa Parlamendi 25. oktoobri 2016. aasta otsus Jean-Marie Le Peni parlamendiliikme puutumatuse äravõtmise taotluse kohta (2016/2108(IMM))

19.6.2018   
            
            
               ET
            
            
               Euroopa Liidu Teataja
            
            
               C 215/243
            
         P8_TA(2016)0395
   Jean-Marie Le Peni puutumatuse äravõtmise taotlus
   Euroopa Parlamendi 25. oktoobri 2016. aasta otsus Jean-Marie Le Peni parlamendiliikme puutumatuse äravõtmise taotluse kohta (2016/2108(IMM))
   (2018/C 215/36)
   
      Euroopa Parlament,
   
   
               —
            
            
               võttes arvesse Pariisi apellatsioonikohtu peaprokuröri 14. märtsil 2016 saadetud ja 8. juunil 2016 täiskogus teatavaks tehtud taotlusi Jean-Marie Le Peni parlamendiliikme puutumatuse äravõtmise kohta seoses Pariisi maakohtu kohtu-uurijate kahe poolelioleva menetlusega rassiviha õhutamise asjus (2211/15/21 ja 2226/15/9), mille faktilised asjaolud on mõlemal juhul ühesugused,
            
         
               —
            
            
               olles vastavalt kodukorra artikli 9 lõikele Jean-Marie Le Peni ära kuulanud,
            
         
               —
            
            
               võttes arvesse protokolli nr 7 (Euroopa Liidu privileegide ja immuniteetide kohta) artikleid 8 ja 9 ning otsestel ja üldistel valimistel Euroopa Parlamendi liikmete valimist käsitleva 20. septembri 1976. aasta akti artikli 6 lõiget 2,
            
         
               —
            
            
               võttes arvesse Euroopa Liidu Kohtu 12. mai 1964. aasta, 10. juuli 1986. aasta, 15. ja 21. oktoobri 2008. aasta, 19. märtsi 2010. aasta, 6. septembri 2011. aasta ja 17. jaanuari 2013. aasta otsuseid (1),
            
         
               —
            
            
               võttes arvesse Prantsuse Vabariigi põhiseaduse artiklit 26,
            
         
               —
            
            
               võttes arvesse kodukorra artikli 5 lõiget 2, artikli 6 lõiget 1 ja artiklit 9,
            
         
               —
            
            
               võttes arvesse õiguskomisjoni raportit (A8-0301/2016),
            
         
               A.
            
            
               arvestades, et kaks Pariisi maakohtu kohtu-uurijat on esitanud taotluse Jean-Marie Le Peni parlamendiliikme puutumatuse äravõtmise kohta seoses väidetava kuriteoga;
            
         
               B.
            
            
               arvestades, et protokolli nr 7 (Euroopa Liidu privileegide ja immuniteetide kohta) artikli 9 kohaselt on Euroopa Parlamendi liikmetel oma riigi territooriumil samasugune immuniteet nagu selle riigi parlamendi liikmetel;
            
         
               C.
            
            
               arvestades, et vastavalt Prantsuse Vabariigi põhiseaduse artiklile 26 ei tohi parlamendiliiget tema ametiülesannete täitmisel avaldatud arvamuste või hääletamiskäitumise pärast kohtulikule vastutusele võtta, jälitada, vahistada, vahi all hoida ega süüdi mõista ning parlamendiliiget ei tohi kuriteo või üleastumise eest ilma parlamendi loata vahistada ega muul moel temalt vabadust võtta ega tema vabadust piirata;
            
         
               D.
            
            
               arvestades, et Euroopa Liidu privileegide ja immuniteetide protokolli nr 7 artiklis 8 on sätestatud, et Euroopa Parlamendi liikmeid ei või üle kuulata, nende suhtes tõkendit kohaldada ega neid kohtumenetlusele allutada nende poolt oma kohustuste täitmisel avaldatud arvamuste või antud häälte tõttu;
            
         
               E.
            
            
               arvestades, et selle nõude eesmärk on tagada, et Euroopa Parlamendi liikmetel oleks põhimõtteliselt sõnavabaduse õigus, mis ei tähenda aga õigust laimata, viha õhutada, solvata või esineda mis tahes muude väljendustega, millega rikutakse Euroopa Liidu põhiõiguste harta artiklit 21;
            
         
               F.
            
            
               arvestades, et sätteid parlamendiliikme puutumatuse kohta tuleb tõlgendada liidu aluslepingutes sätestatud väärtusi, eesmärke ja põhimõtteid arvesse võttes;
            
         
               G.
            
            
               arvestades, et Euroopa Parlamendi liikme puhul hõlmab selline puutumatus mitte üksnes parlamendiliikme poolt parlamendi ametlikel koosolekutel väljendatud arvamusi, vaid ka mujal, näiteks meedia vahendusel väljendatud arvamusi, tingimusel et „väljendatud arvamuse ja parlamendiliikme kohustuste vahel peab olema seos“;
            
         
               H.
            
            
               arvestades, et Jean-Marie Le Peni süüdistatakse selles, et ta 6. juunil 2014 internetis avaldatud videos avalikult rassiviha õhutas;
            
         
               I.
            
            
               arvestades, et Jean-Marie Le Peni vaidlusaluse väljenduse ja tema parlamentaarse tegevuse vahel ei ole seost ning seega ei täitnud Jean-Marie Le Pen end selliselt väljendades Euroopa Parlamendi liikme ametiülesandeid;
            
         
               J.
            
            
               arvestades, et ei ole alust kahtlustada fumus persecutionis’t, st katset Jean-Marie Le Peni parlamentaarset tegevust takistada;
            
         
            
               1.
            
            
               otsustab Jean-Marie Le Peni parlamendiliikme puutumatuse ära võtta;
            
         
            
               2.
            
            
               teeb presidendile ülesandeks edastada käesolev otsus ja vastutava parlamendikomisjoni raport viivitamatult Prantsusmaa pädevale ametiasutusele.
            
         
      (1)  kohtuotsus, Euroopa Kohus, 12. mai 1964, Wagner vs. Fohrmann ja Krier, 101/63, ECLI:EU:C:1964:28; kohtuotsus, Euroopa Kohus, 10. juuli 1986, Wybot vs. Faure jt, 149/85, ECLI:EU:C:1986:310; kohtuotsus, Üldkohus, 15. oktoober 2008, Mote vs. parlament, T-345/05, ECLI:EU:T:2008:440; kohtuotsus, Euroopa Kohus, 21. oktoober 2008, Marra vs. De Gregorio ja Clemente, C-200/07 ja C-201/07, ECLI:EU:C:2008:579; kohtuotsus, Üldkohus, 19. märts 2010, Gollnisch vs. parlament, T-42/06, ECLI:EU:T:2010:102; kohtuotsus, Euroopa Kohus, 6. september 2011, Patriciello, C-163/10, ECLI: EU:C:2011:543; kohtuotsus, Üldkohus, 17. jaanuar 2013, Gollnisch vs. parlament, T-346/11 ja T-347/11, ECLI:EU:T:2013:23.